钦定古今图书集成/明伦汇编/氏族典/第230卷 > 杨朵儿只
## 钦定古今图书集成/明伦汇编/氏族典/第230卷 > 杨朵儿只

按《元史杨朵儿只传》：“朵儿只，河西宁夏人，事仁宗于
藩邸，甚见倚重。大德丁未，从迁怀孟，仁宗知朝廷有
变，将北还，命朵儿只与李孟先之京师，与右丞相哈
剌哈孙定议，迎武宗于北藩，论功以为太中大夫、家
令丞，进正奉大夫、延庆使。仁宗始总大政，拜礼部尚
书，迁宣徽副使，拜资德大夫、御史中丞、中书平章政”
事，特加昭文馆大学士、荣禄大夫。未几，复为中丞，迁
集贤大学士。为权臣铁木迭儿所害，年四十二。英宗
即位，会有天灾，求直言。集贤大学士张珪、中书参议
回回皆称杨朵儿只等冤，请于帝。特赠金紫光禄大
夫、司徒、上柱国、夏国公，谥“襄愍。”